cyanic-selkie/wikianc huggingface dataset:
Massimo Morabito
De Massimo Morabit, gebuer de 25. Februar 1993, ass en italieenesch-lëtzebuergesche Vëlossportler.
Canton du Cœur de Béarn
De  ass eng franséisch administrativ Andeelung an den Arrondissementer Pau, Bayonne an Oloron-Sainte-Marie, am Departement Pyrénées-Atlantiques an der Regioun Nei-Aquitaine.
J. Geils
Den John Warren Geils Jr., besser bekannt als J. Geils, gebuer den 20. Februar 1946 zu New York City, New York, a gestuerwen den 11. Abrëll 2017 zu Groton, Massachusetts war en US-amerikanesche Museker. Hie gouf als Gittarist a Grënnungsmember vun der “J. Geils Band” bekannt, déi 1981 mam Lidd Centerfold hire gréissten Hit hat.
J. Geils Band
De Geils gouf zu New York gebuer an ass zu Morris Plains opgewuess.
1967 huet den J. Geils de Bluestrio “J. Geils Band” gegrënnt, déi sech an der Originalbesetzung aus him selwer (Gesang, Gittar), dem Danny Klein (Dr. Funk) (Bass) an dem Magic Dick (Richard Salwitz) (Mondharmonika) zesumme gesat huet. E puer Joer méi spéit koumen de Peter Wolf (Gesang), den Trombonnist Justman (Keyboard) an de Stephen Jo Bladd (Batterie) derbäi a si hunn sech zu enger Rockband entwéckelt. Nodeems sech d'Band 1985 opgeléist hat, koum et awer 2006 zu enger Neigrënnung.
Instrumenter
Den J. Geils huet op follgend E-Gittare gespillt:
Canton d'Hendaye-Côte Basque-Sud
De  ass eng franséisch administrativ Andeelung am Arrondissement Bayonne, am Departement Pyrénées-Atlantiques an der Regioun Nei-Aquitaine.
Widdebierg
De Widdebierg ass en Hiwwel um Territoire vun de Gemenge Fluessweiler a Betzder.
En ass zanter dem 18. Juni 2021 en Deel vum Naturschutzgebitt Widdebierg-Hierden.
Geographie
E läit um Terrain vun den Uertschafte Menster am Westen a Fluessweiler am Osten; Rued-Sir läit nordwestlech vum Bierg, Banzelt am Nordosten dovun. Déi héchst Plaz läit op 387,4 m (NG-L). En ass geologesch gesinn, genee wéi säin Noper, de Kréckelsbierg, e Relikt vum Lëtzebuerger Sandsteen am Sirdall. E besteet aus zwee typesche Plateauselementer tëscht 375 an 386 m, 200 bis 350 m laang, déi duerch e Suedel getrennt sinn. De Widdebierg ass e wichtege Waasserreservoir mat ville Quellen.
Am Norde féiert d'Nationalstrooss 1 vu Rued-Sir op Banzelt laanscht, am Süden d'Autobunn A1 (Europastrooss E 44) mat der Deelstreck vun der Ausfaart 11 (Mënsbech) an 12 (Fluessweiler).
Toponymie
Wat d'Bedeitung vum Numm ugeet, do gëtt den Nicolas van Werveke déi follgend Erklärung : Dat latiniséiert dunum, vum kelteschen dunon, bedeit eng Buerg, an déi heefeg Zesummesetzung Virodunum – deen alen Numm vu Verdun – stéing da fir „die wahre, die rechte Festung“, „la forteresse par excellence“. 't kann een net widderleeën, datt de „Wirtenberg“ - wéi en nach bis virun 100 Joer genannt gouf - e keltesche Virodunum ass, well de beschte Bewäis ass déi réimesch Schrëfttafel „Deo Verauduno“, déi um Widdebierg fonnt gouf.
Geschicht
Et kann een dovun ausgoen, datt de Widdebierg schonn an der Jongsteenzäit vu Mënsche bewunnt war. Ausser réimesche Mënzen a Figure sinn och Spuere vun trevereschen a keltesche Gottheeten (Lenus Mars, Veraudunus an Inciona) uewen um Bierg fonnt ginn.
Steekaulen
Ufanks vum 19. Joerhonnert si Steebréch um Widdebierg ageriicht ginn, wou bis an d'1960er Jore souwuel Bau- a Paweesteng wéi och Sand ofgebaut goufen.
1880 goufen et déi éischt Kontrakter op Basis vun deenen de Pawee an der „Paweekaul“ oder „Al Kaul“ ofgebaut gouf, ier dunn 1902 d'Karriär vun der belscher Société de Montfort iwwerholl gouf. 1921 ass eng zweet Karriär – „Lampecht“ oder „Nei Kaul“ – opgaangen.
Et hu bis zu honnert Aarbechter an de Kaule geschafft. Vill vun hinne waren italieenesch Immigranten. Se hunn an Ekippe fir wéineg Loun an ënnert schwéiere Konditiounen alt bis zu 16 Stonnen den Dag geschafft. Déi eng hunn de Fiels gebrach iwwerdeems déi aner en zu Bau- oder Paweesteng geklappt hunn. Dat typescht Aarbechtsgeschier war d'Schëpp, d'Briecheisen, d'Speespëtz, de Paweehummer, d'Schlo, d'Piosch, de Käil, d'Schubbkar an de Buggi. D'Geschier gouf vun engem Feldschmadd an der Rei gehalen.
Um Enn vun den 1920er Jore ass d'Produktioun wéinst der Weltwirtschaftskris erofgaangen an 1962 goufen d'Karriären zerguttst zougemaach.
Gedenksteen
Um Widdebierg steet och e Gedenksteen fir de Viktor Steffes (1887-1935) vu Fluessweiler, Bëschinspekter zu Gréiwemaacher. Dëse Gedenksteen gouf ursprénglech 1936 "am Rangels" opgestallt, ier en 2013 op de Widdebierg koum. De Viktor Steffes war derbäi wéi de "leschte" Wollef den 28. Februar 1920 erschoss gouf.
Roche-en-Régnier
Roche-en-Régnier ass eng franséisch Gemeng am Departement Haute-Loire, an der Regioun Auvergne-Rhône-Alpes.
Moonfleet (Film 1955)
Moonfleet ass en US-amerikanesche Film vum Fritz Lang aus dem Joer 1955 no engem Roman vum John Meade Falkner.
Ëm wat geet et am Film?
Am klengen Duerf Moonfleet muss de jonken John Mohune sech géint Schmuggler wieren…
Harmonie Municipale de la Ville de Differdange
D'Harmonie Municipale de la Ville de Differdange ("HMDifferdange", Déifferdenger Musék) ass e lëtzebuergesche Musekveräin zu Déifferdeng. De Veräin ass 2012 aus der Fusioun vun der Harmonie Municipale Differdange, vun der Harmonie Ouvrière Lasauvage an der Harmonie Uewerkuer entstanen. De President vum fusionéierte Veräin ass den Här Michel Meisch. D'HMDifferdange ass, wéi déi meescht Harmonien aus dem Land, bei der Union Grand-Duc Adolphe affiliéiert.
Jean-Antoine Injalbert
De Jean-Antoine Injalbert, gebuer den 23. Februar 1845 zu Béziers, gestuerwen den 20. Januar 1933 zu Paräis, war e franséische Sculpteur.
Elektron
En Elektron ass en Elementardeelchen, dat negativ gelueden ass. De Begrëff gouf 1874 vum Stoney a vum Helmholtz an d'Welt gesat a kënnt vum algriicheschen ἤλεκτρον élektron fir „Bernstein“, un deem d'Elektrizitéit fir d'éischt beobacht gouf. D'Symbol vum Elektron ass e−.
Staustuf Quatre Cheminées
D'Staustuf Quatre Cheminées ass eng Staustuf um Canal de la Meuse beim Hafe vu Givet an de franséischen Ardennen. Et ass flossof dat lescht Wier mat Schleis a Porte de garde vum Kanal op franséischem Territoire.
NGC 579
Den NGC 579 ass eng Spiralgalaxis vum Hubble-Typ Scd am Stärebild Triangulum um Nërdleche Stärenhimmel. Den Astronom John Herschel hat den Objet den 22. November 1827 entdeckt.
Waassertuerm zu Dol
De Waassertuerm zu Dol an der Gemeng Géisdref versuergt d'Dierfer Dol, Géisdref, Nacher, Boukels a Masseler mat Drénkwaasser.
Den Tuerm steet am Weste vun der Uertschaft, do wou d'Duerfstrooss (CR321A) op d'Wëltzerstrooss (CR321) stéisst. E steet op enger Héicht vu 494 Meter (NG-L). En ass 29 Meter héich a säi Baseng späichert 250 Meter-Kibb Waasser. De Waasserbehälter selwer steet op 4 Stäipen déi mat Schifersteng gebaut sinn. De pyramidefërmegen Daach ass mat Koffer gedeckt.
Um Fouss vum Tuerm ass e Schiferblock mat enger Informatiounsplack iwwer den Tuerm ze gesinn.
Den Tuerm gouf 1985 vun der Entreprise Fränz-a-Jang-Agnes vun Ettelbréck gebaut.
Lawyers Guns 'n' Money
Lawyers Guns 'n' Money war eng lëtzebuergesch Rockgrupp, déi et tëscht 2011 an 2013 existéiert huet.
Geschicht
Am Summer 2010 ass de Frank Welsch bei der Sich no Museker fir seng Band op de Bassist Achal Murthy an den Drummer Thierry Glaesener gestouss. Méi spéit huet de Ken Rischard, deen ursprénglech als éischte Gittarist virgesi war, mä nom Ausfall vum Achal, dee wéinst sengem Studium d'Band huet misse verloossen, d'Roll vum Bassist bei Lawyers Guns 'n' Money iwwerholl.
Den Numm kënnt vun enger Folleg vun der amerikanescher Fernseesendung The A-Team mat deem Numm. Am Joer 2011 koum den Duerchbroch fir déi 3 Museker: mat Mister Cab Driver hunn s'et bis op d'Plaz 14 vum Eldoradio-Chartbreaker gepackt, mat Permanent Vacation souguer op Plaz 2. No enger Rei vun Optrëtter a Caféen zu Lëtzebuerg hu Lawyers Guns 'n' Money och am Ausland hir éischt Erfarunge konnte sammelen, z. B. zu Léck am Take Off an zu Berlin am Breakers oder Hangar 49. De 7. Januar 2012 huet d'Grupp seng éischt EP Cab Ride am Melusina verëffentlecht. Dës Konzept-EP besteet aus engem Intro a véier Lidder. Si erzielt d'Geschicht vum Sidney, engem jonken Affekot, deen no engem haarden Dag op der Schaff sech mam Taxi op den Heemwee mécht.
Héichpunkt an der Geschicht vu Lawyers Guns 'n' Money war d'Méiglechkeet als Virband op der "Horse Stage" Bün um Rock um Knuedler 2012 kënnen ze spillen. Do donieft hu si op der Fête de la musique zu Esch-Uelzecht an an der Stad Lëtzebuerg gespillt. Um Water-Art Festival zu Ënsber an um Festival Food For Your Senses si se och opgetrueden.
Am Fréijoer 2012 huet de Gilles "Bollos" Zanen de Bass an de Ken d'Gittar iwwerholl. Lawyers Guns 'n' Money waren den 20. Januar 2012 bei RTL Télé Lëtzebuerg an der Émissioun 20vir wou si sech virgestallt hunn. 2012 hu Lawyers Guns 'n' Money déi zweet Editioun vum Brand Your Band Contest gewonnen. Als éischt Single gouf Name the Game verëffentlecht. Zousätzlech ass am Hierscht op YouTube d'Reality-Show RISE a sechs Episode vun ongeféier 15 Minutten erauskomm, an där d'Band wärend e puer Méint vu Kamerae begleet ginn ass. Zu där Zäit huet de Jim Scheck den Thierry als Batteur ersat.
Enn September 2013 huet d'Grupp hir Trennung op Facebook annoncéiert, an de 4. Oktober am Club vun der Rockhal hire leschte Concert gespillt.
Canton de Lescar, Gave et Terres du Pont-Long
De  ass eng franséisch administrativ Andeelung am Arrondissement Pau, am Departement Pyrénées-Atlantiques an der Regioun Nei-Aquitaine.
Saint-Jean-d'Aubrigoux
Saint-Jean-d'Aubrigoux ass eng franséisch Gemeng am Departement Haute-Loire, an der Regioun Auvergne-Rhône-Alpes.
Erny Kirchen
Den Erny Kirchen oder Ernest Kirchen gebuer de 7. Abrëll 1949, zu Senneng, ass e fréiere lëtzebuergesche professionelle Vëlossportler an Olympionik.
Hien ass de Papp vum Kim Kirchen an de Koseng vum Jeng a Jim Kirchen.
Régional
Régional, kuerz fir Régional Compagnie Aérienne Européenne, war eng franséisch regional Fluchgesellschaft, déi Air France-KLM gehéiert huet. Si ass 2016 an der Fluchgesellschaft Hop! opgaangen.
Geschicht
Régional gouf 2001 mat der Fusioun vu Flandre Air (mat Sëtz zu Lille), Regional Airlines (mat Sëtz zu Nantes) a Proteus Airlines (mat Sëtz zu Dijon a Saint-Étienne) gegrënnt. All d'Fligeren hunn d'Faarwe vun Air France gedroen. De Sëtz vu Régional war de Fluchhafe vun Nantes. 2012 goufen et all Dag ronn 300 Flich vu Régional an d'Airline ass 20 Destinatiounen a Frankräich a 25 Destinatiounen an Europa ugeflunn. Deemools hat si 1,700 Employéeën, dovu 490 Piloten a 350 anert Bordpersonal. 2011 si 4,2 Millioune Passagéier mat Régional geflunn.
2013 goufe Régional an zwou aner regional Fluchgesellschaften, Airlinair a Britair, an der Mark Hop! regroupéiert, engem neie Pol fir Kuerz- a Mëttelstréckeflich vun Air France. Zil war et mat Hop! eng konkurrenzfäheg Bëllegfluchgesellschaft vun Air France ze etabléieren.
Flott
Am Juni 2012 hunn der Régional 49 Fliigere gehéiert:
Olivier
De Begrëff Olivier bezeechent:
Saint-Julien-d'Ance
Saint-Julien-d'Ance ass eng franséisch Gemeng am Departement Haute-Loire, an der Regioun Auvergne-Rhône-Alpes.
Canton de Montagne Basque
De  ass eng franséisch administrativ Andeelung an den Arrondissementer Bayonne an Oloron-Sainte-Marie, am Departement Pyrénées-Atlantiques an der Regioun Nei-Aquitaine.
Pandora and the Flying Dutchman
Pandora and the Flying Dutchman ass e brittesche Film vum Albert Lewin aus dem Joer 1951.
Ëm wat geet et am Film?
D'Pandora Reynolds, eng US-amerikanesch Sängerin, ass a Spuenien op enger Tournée. En Torero an en Autoscoureur verléiwe sech a si. Si awer fillt sech vum Hendrick van der Zee, engem mysteriéisen Hollänner, ugezunn…
Raumschëff
Als Raumgefier oder Raumschëff, munnechmol och (wéinst dem Gebrauch vu Landekapsele fir de Retour op d'Äerd) Raumkapsel genannt, am Engleschen heefeg ofgekierzt als S/C fir spacecraft, ginn am Allgemengen all Gefierer bezeechent, déi fir d'Fortbeweegung am Weltraum gebaut goufen.
Andeelung
Raumschëffer sinn ëmgangssproochlech an am enke Sënn Raumgefierer, déi am Kader vun der bemannter Raumfaart fir de Persounen- oder Frachttransport am Weltraum gebaut goufen. Awer och modular opgebaut Systemer, déi aus Undriffseenheet, Landekapsel a Sektioune fir Laascht (Notzlaascht, ofgekierzt P/L fir engl. payload) a Crew bestinn, ginn als Raumschëff bezeechent.
Zu de bemannte Raumgefierer gehéieren och d'Raumfären a Raumfliger déi méi dacks gebraucht kënne ginn, an d'Raumkapselen déi nëmmen deelweis nees gebraucht kënne ginn. Well déi éischt bemannt Raumfluchkierper wéi Wostok a Mercury nach keng Bunnännerungen erlaabt hunn, sinn et nach keng Raumgefierer am eigentleche Sënn.
Geschicht
Den éischte bemannte Raumfluchkierper am Weltraum war de sowjeteschen eesëtzege Wostok 1, deen den 12. Abrëll 1961 d'Äerd verlooss an d'Äerd eenmal ëmkreest hat. D'USA konnten e puer Woche méi spéit, de 5. Mee 1961, am Kader vum Mercury-Programm e suborbitale Fluch vu 16 Minutten duerchféieren. Duerno goufen déi zwou- bis dräisëtzeg Woschod-, Gemini- a Sojus-Raumschëffer agesat. Spéider si mat dem Apollo-Programm déi bis elo eenzeg Missiounen gestart, an deene Mënschen den Orbit vun der Äerd verlooss haten. Dëst waren d'Flich op den Äerdmound mat den Apollo-Raumkapselen. Déi éischt Missioun, Apollo 8, war op de Mound geflunn, huet en zéngmol ëmkreest an war nees op d'Äerd zeréckgeflunn. Mat dem US-amerikanesche Space Shuttle koum an den 1980er Joren dat éischt recycléiert Raumgefier zum Asaz. Mat him konnte bis zu siwen Astronauten an de Weltraum fléien. Als bis elo lescht Natioun koum 2003 d'Volleksrepublik China an d'Grupp vun den Natiounen, déi bemannt Raumschëffer bauen a starten. An Zukunft wëllen och privat Firmen (z. B. mat SpaceShipTwo) wéi och aner Länner wéi zum Beispill Indien bemannt Raumgefierer entwéckelen.
Fréier a geplangt Raumschëffer
Bis zu der Aféierung vum Space Shuttle huet d'NASA ausschliisslech Raumschëffer mat Landekapsele benotzt déi net méi duerno konnte gebraucht ginn.
Opbau an Technik
Wéi bei jiddwer Raumfluchkierper besteet och e Raumgefier aus verschiddene zum Betrib vum Fluchkierper noutwendege Strukturen a Subsystemen. Dës bestinn aus der Primärstruktur, an déi déi weider Subsystemer integréiert ginn. Dozou gehéieren d'Energieversuergung (Solarzellen, Akkumulatoren), d'Temperaturkontrollsystem an de Bordrechensystem fir Steierung an Datenmanagement. Well d'Haapteegeschaft vu Raumgefierer seng Fäegkeet fir Bunnännerung ass, kënnt bei him en entspriechend Undriffssystem fir d'Lag-, Positiounsreegelung (Bunnreegelung) an (wa geplangt) Dreifwierker fir den Antrëtt oder Verloosse vun enger Ëmlafbunn oder fir d'Landung zum Asaz. Den Haaptundriff am loftfräie Raum erfollegt haut nach meeschtens duerch konventionell Rakéitendriffwierker. D'Sonneseegele ginn nach net vu Raumgefierer benotzt.
Bei bemannte Raumgefierer ass zousätzlech e Liewenserhalungssystem installéiert, dat dee Mënsch u Bord en Iwwerliewen am Weltraum erméiglecht. Gläichzäiteg gi bei dëse souwuel d'Drorakéit wéi och d'Raumgefier konstruktiv sou ausgeluecht, datt si géintiwwer den onbemannte Versiounen eng erhéichten Zouverléissegkeet a Feelertoleranz hunn. Dës gëtt zum Beispill duerch erhéichte Redundanz un zousätzlech Sécherungs- an Iwwerwaachungssystemer zu der Erkennung, Vermeidung an Ofwier vu Feelersituatiounen realiséiert. Sou ginn fir besonnesch risikoräich Momenter vum Raumfluch (zum Beispill Start a Landung, Docking) entspriechend Bestëmmunge getraff. Dëst reecht vum Startofbroch (kuckt z. B. Space Shuttle abort modes), Rettungsrakéite bis hin zu der Kontroll vum Raumgefier am Orbit (z. B. Rendez-vous Pitch Maneuver beim Space Shuttle).
Bei Raumgefierer, déi fir den Neesantrëtt an d'Atmosphär vun der Äerd (oder aner Himmelsobjete) an déi (mëll) Landung op der Uewerfläch resp. Waasserlandung ausgeluecht sinn, gëtt nach en Hëtzschëld resp. e Landesystem gebraucht. Bei der Landung op Himmelskierper ouni Atmosphär (wéi den Äerdmound) kann op en Hëtzschëld verzicht ginn. D'Landesystemer ënnerscheede sech zum Deel enorm. Wärend bei den éischte Raumfluchkierper (wéi z. B. Wostok) d'Landesystem aus engem Schleidersëtz an engem Fallschierm fir de Raumfuerer bestoung, koume bei spéidere Systemer meeschtens Fallschiermsystemer an an der Endphas vun der Landung Bremsrakéiten oder och Airbaglandesystemer zum Asaz. Raumfären a Raumfliger lande wéi e Fliger op enger Landebunn. Bei den US-amerikanesche Moundfären a bei geplangten zukënftege Raumgefierer gëtt och eng reng Landung mat Bremsrakéiten agesat.
Am Géigesaz zu recycléierbare Raumfäre wéi dem US-amerikanesche Space Shuttle si bemannt Raumfluchkierper, deenen hir Crew mat Landekapselen op d'Äerd zeréckbruecht ginn, technesch manner opwendeg an dofir méi bëlleg. Si konnten allerdéngs bis elo nëmmen eemol agesat ginn, well d'Hëtzschëld vun der Landekapsel net recycléierbar ass, a beim Neesantrëtt an d'Äerdatmosphär staark abiméiert gëtt. Et gouf bei de Landekapselen op eng aerodynamesch Form verzicht, well si sech haaptsächlech am Weltraum beweegen a bei der Landung net fléien, mä u Fallschiermer op de Buedem zeréckkommen. Trotzdeem hunn d'Landekapselen eng bestëmmt Form, déi et erlaabt, wärend dem Antrëtt an d'Äerdatmosphär de Kurs an d'Stabilitéit bäizebehalen.
Il ratto delle Sabine
Il ratto delle Sabine ass en italieenesch-franséisch-jugoslawesche Film vum Richard Pottier aus dem Joer 1961.
Canton d'Ouzom, Gave et Rives du Neez
De  ass eng franséisch administrativ Andeelung am Arrondissement Pau, am Departement Pyrénées-Atlantiques an der Regioun Nei-Aquitaine.
Saint-Pal-de-Chalencon
Saint-Pal-de-Chalencon ass eng franséisch Gemeng am Departement Haute-Loire, an der Regioun Auvergne-Rhône-Alpes.
Syndicat d'initiative et de tourisme Schifflange
De Syndicat d'initiative et de tourisme vun der Gemeng Schëffleng, kuerz SIT-Schifflange, ass den Daachverband vun de Schëfflenger Clibb a Veräiner.
Méchelskierch zu Beefort
D'Méchelskierch zu Beefort ass eng kathoulesch Kierch déi zur Par Regioun Iechternach Saint-Willibrord, zum Dekanat Osten an zu der Gemeng Beefort gehéiert.
Syndicat d'initiative et de tourisme Schifflange
Zu hiren Aktivitéiten zielen, ënner anerem, d'Hexefest, Vernissage fir Fërderung vun Nowuesskënschtler, d'Participatioun um Schëfflenger Niklosmaart, d'Schëff-Art (Konschtevent) an d'Éierung vu Schëfflenger Bierger déi hiren 90., 95. oder 100. Gebuertsdag feieren. Des Weideren ass den SIT, Member am Organisatiounscomité vum Schëfflenger Niklosmaart.
Méchelskierch zu Beefort
De Patréiner vun der Kierch ass den Hl.Méchel deem säi Fest den 29. September gefeiert gëtt.
Syndicat d'initiative et de tourisme Schifflange
Zanter dem Joer 2010 bréngt de SIT reegelméisseg (dräimol am Joer) säin Informatiounsblat, de Magazine, eraus (Oplo: 3600 Exemplairen), an deem nieft den Aktivitéite vum Syndicat Berichter vun de Veräiner stinn. Des Weidere gëtt den SIT all Trimester säi Kalenner mat de Veräinsaktivitéiten eraus.
Méchelskierch zu Beefort
Si steet am Duerfkär an der Kierchestrooss nieft dem Gemengenhaus.
NGC 583
Den NGC 583 ass eng lënsefërmeg Galaxis vum Hubble-Typ Sbo am Stärebild Cetus um südleche Stärenhimmel. Den Objet gouf am Joer 1886 vum US-amerikaneschen Astronom Francis Preserved Leavenworth entdeckt.
Syndicat d'initiative et de tourisme Schifflange
De Comité
Juliette Caputto-Johanns (Presidentin), Lydie Eich-Johanns (Vizepresidentin), Mireille Johanns (Administrative Sekretär), Chantal Fonzi-Zwank (Technesche Sekretär), Heike Donkels-Breuer (Tresorier), Jérôme Courtoy (Member), Gisèle Dries-Jacob (Member), Carlo Feiereisen (Member), Patricia Hommel (Member), Eliane Juncker Clement (Member), Raymond Kaps (Member), Viktor Merens (Member) an Simone Wenzel-Mond (Member).
Méchelskierch zu Beefort
Zur fréierer Par Beefort gehéiert ausser der Kierch vu Beefort och nach d'Filialkierch vun Déiljen.
Geschicht
D'Kierch ass aus dem Joer 1854. Si gouf gebaut, nodeem déi al baufälleg gi war. D'Pläng ware vum Dikrecher Architekt von König.
Si ass an engem neogotesche Stil a besteet aus 3 Schëffer. De Kierchtuerm, mat 4 Ecktiermercher, ass 43,20m héich.
D'Kierch gouf den 8. Dezember 1854 a Betrib geholl, den 29. September 1855 ageweit an de 5. Juni 1872 konsekréiert. D'Patréiner sinn den Äerzengel Méchel an den hellegen Antonius de Klausener.
Den Héichaltor war vun 1855, d'Säitenaltär, déi aus der aler Kierch iwwerholl goufen, vu 1733. D'Klacke ware vu 1707 (se goufen 1898 ersat) an déi barock hëlze Statu vu 1785. 1867 goufen 2 Beichtstill ugeschaaft, an 1876 eng Kierchtuermsauer a Bänken.
An der Ardennenoffensiv, de 16. Dezember 1944, gouf d'Kierch uerg beschiedegt; just d'Mauere si stoe bliwwen. Se gouf 1946-1951 nees opgebaut. Aus där Zäit ass och d'Uergel vun der Firma Sebald vun Tréier. 1960 gouf en neie stengenen Héichaltor ugeschaaft, mat enger monumentaler Kräizegungsgrupp vum Sculpteur Émile Hulten. Den 30. Juni 1960 gouf d'Kierch vum Bëschof Léon Lommel op en Neits konsekréiert.
Durlet
Durlet ass de Familljennumm vu follgende Persounen:
Promontorium Heraclides
De Promontorium Heraclides oder Kap Heraclides ass ee vun de béide Kappen op den Enner vun de Montes Jura um Rand vum Sinus Iridum um Äerdmound. De Kap Heraclides läit südlech vum Sinus Iridum, géintiwwer vum zweete Kap Promontorium Laplace (Kap Laplace).
Saint-Pal-de-Senouire
Saint-Pal-de-Senouire ass eng franséisch Gemeng am Departement Haute-Loire, an der Regioun Auvergne-Rhône-Alpes.
Jonas Žemaitis-Vytautas
De Jonas Žemaitis-Vytautas, gebuer de 15. Mäerz 1909 zu Palanga a gestuerwen de 26. November 1954 zu Moskau, war e litauesche Generol a Chef vun der litauescher Ënnergrondarméi am Ufank vun der sowjetescher Okkupatioun vu Litauen nom zweete Weltkrich.
Hien huet als Partisan bis 1951 a Litauen gewierkt, an huet sech vum Dezember 1951 un, misse wéinst senger Lähmung an engem Bunker verstoppen. Hie gouf 1953 duerch Verrot vun der Sowjetunioun gefaange geholl an 1954 ass hien zu Moskau erschoss ginn.
Barry Lyndon
Barry Lyndon ass en amerikanesch-brittesche Film vum Stanley Kubrick aus dem Joer 1975 nom Roman The Memoirs of Barry Lyndon vum William Makepeace Thackeray.
Ëm wat geet et am Film?
De Film erzielt dem Barry Lyndon säi sozialen Opstieg awer och säin Niddergang an der europäescher Adelsgesellschaft.
Promontorium Laplace
De Promontorium Laplace oder Kap Laplace ee vun de béide Kappen op den Enner vun de Montes Jura um Rand vum Sinus Iridum um Äerdmound. De Kap Laplace läit nërdlech vum Sinus Iridum, géintiwwer vum zweete Kap dem Promontorium Heraclides.
Neutrino
En Neutrino (an der Deelerchersphysik symboliséiert mam griichesche Buchstaw ν) ass en elektresch neutralen Elementardeelche mat enger ganz klenger Mass. Am Standardmodell vun der Elementardeelerchersphysik existéieren dräi Neutrinogeneratiounen: Den Elektron-Neutrino, de Myon-Neutrino an den Tau-Neutrino. Si hunn e Spin vun 1/2 a gehéieren zu de Leptonen. Den Numm „Neutrino“ gouf vum Enrico Fermi proposéiert fir den Elektron-Neutrino, dee fir d'éischt entdeckt gouf, a bedeit (no der italieenescher Verklengerunsform -ino) „klengen Neutron“.
Wann Neutrinoe mat Matière zesummestoussen, interagéiere se - anescht wéi déi aner bekannt Elementardeelercher - nieft der Gravitatioun nëmmen iwwer d'Schwaach Wiesselwierkung. E Stroum vun Neutrinoe geet dowéinst bal ouni ofgeschwächt ze ginn duerch grouss Schichtdéckten - z. B. duerch d'Äerd. Deemno ass et schwiereg Neutrinoen experimentell nozeweisen.
Neutrinoe goufen 1930 vum Wolfgang Pauli proposéiert fir de kontinuéierleche Verlaf vum Energiespektrum vum radioaktive Beta-Zerfall z'erklären. D'Conservatioun vun Energie géif bei engem rengen Zwee-Kierper-Zerfall virschreiwen, datt den Elektron eng prezis definéiert Energie misst hunn. Observéiert gouf awer e kontinuéierleche Spektrum. Déi Diskrepanz konnt just mat engem drëtten, bis dohin nach onentdeckten Deelchen erkläert ginn, dem Neutrino.
Neutrinomass
Am Standardmodell vun der Elementardeelerchersphysik hunn déi dräi Neutrinoe keng Mass. Experimentell konnte bis elo och just Limitte fir d'Mass gesat ginn. Den Noweis vun der Mass gouf duerch den Noweis vun der Neutrinooszillatioun (Nobelpräis 2015) bruecht. De geneeë Wäert vun der Neutrinomass huet en Afloss op verschidden Theemen an der Physik a gëtt dowéinst och weiderhin erfuerscht, ënner anerem vum Experiment KATRIN (Karlsruhe Tritium Neutrino Experiment) zu Karlsruhe.
Eng weider Fro bei der Neutrinomass ass déi vun der Massenuerdnung. Och wann aus der Neutrinooszillatioun d'Differenz tëschent de Masse bestëmmt konnt ginn, sou konnt bis elo nach keen Experiment bestëmmen, wéi déi dräi Masseneegenzoustänn par Rapport zu eneen op der Masseskala leien.
Saint-Pierre-du-Champ
Saint-Pierre-du-Champ ass eng franséisch Gemeng am Departement Haute-Loire, an der Regioun Auvergne-Rhône-Alpes.
Maark: Ici fut repoussé l'envahisseur 1918
D'Maarken Ici fut repoussé l'envahisseur 1918 dacks mam Numm Borne Vauthier ze fannen, sinn Erënnerungsmaarken déi nom Éischte Weltkrich op der ganzer Frontlinn opgestallt goufen, fir déi Plazen ze markéieren, op deenen de Virmarsch vun der däitscher Arméi gestoppt gouf a wou duerno jorelaang e Stellungskrich bedriwwe gouf.
D'Maarke goufen tëscht 1921 an 1927 op der ganzer Frontlinn op Initiativ vum franséische Kënschtler a Poilu, Paul Moreau-Vauthier, opgestallt. D'Iddi gouf vum Touring club de France a vum Touring club royal de Belgique ënnerstëtzt an de Marschall Pétain hat eng Lëscht mat 240 Plazen opgestallt déi d'Frontlinn sollte markéieren. Schliisslech gouf nëmmen d'Hallschent realiséiert, vun deenen der haut nach 97 existéieren.
D'Maarke goufe vun der Nordséi bis op d'Schwäizer Grenz opgestallt, dovun 22 an der Belsch a 96 a Frankräich. Déi éischt gouf den 11. November 1921, um drëtte Joresdag vun der Armistice zu Château-Thierry gesat, well dat déi éischt Stad war déi bei der franséischer Konteroffensiv am Juli 1918 vum Generol Mangin vun de preiseschen Truppe befreit gouf an déi lescht gouf 1927 um Hartmannswillerkopf gesat.
Fritzi
D'Fritzi war en aussergewéinlechen, zahme Fuuss (eigentlech eng Féchsin) déi vun 1996 bis 2009 bei der Micheline Frauenberg zu Käerch gelieft huet.
Amalia-Monument
D'Amalia-Monument ass e Monument um Bord vum Park an der Stad Lëtzebuerg, dat un d'Amalia vu Sachsen-Weimar-Eisenach erënnert.
Fritzi
Am Abrëll 1996 koum d'Fritzi zesumme mat sengen 3 Geschwëster am Alter vun ongeféier 10 Deeg bei d'Mme. Frauenberg, well seng Mamm an der Schounzäit geschoss gi war. Et ass der Micheline Frauenberg gelongen, déi véier Welpe grousszezéien, ënnerstëtzt vun hiren 2 Hënn. Am Hierscht sollte se dunn ausgewëldert ginn, wat mat 3 vun hinnen och funktionéiert huet, just bei der Fritzi net. Hatt wollt net eleng bleiwen an ass ëmmer nees zeréckkomm.
Fir d'Fritzi als Hausdéier ze hale war eng ministeriell Geneemegung erfuerderlech, déi awer problemlos erdeelt gouf.
Amalia-Monument
D'Pläng an d'Dispositioun vum Monument goufe vun den Architekten Oscar Belanger an Tony Dutreux ausgeschafft. D'Standbild steet op engem sailenaartege Sockel an der Mëtt vun enger Exedra, engem nischenaartege Raum, vun 10m Duerchmiesser mat 2 Trapen. Den hënneschten Deel besteet aus enger Bänk mat den agravéierten Nimm vun den 12 Kantonen.
Fritzi
Durch säin aussergewéinleche Charakter huet d'Fritzi sech mat der Zäit zu engem richtege Mediestar entwéckelt. Zesumme mat senger 'Adoptivmamm' ass en a vill Schoulklasse gaange fir de Kanner eng Freed ze maachen. A villen Zeitungen, Zäitschrëften a Fernseesendungen zu Lëtzebuerg an am Ausland si Berichter iwwer d'Fritzi geschriwwen a gewise ginn.
Amalia-Monument
D'Skulptur aus Bronze gëllt offiziell als Wierk vum franséische Sculpteur Charles Pêtre. D'Maquette vun der Skulptur gouf awer vun deem sengem Schüler Jean-Antoine Injalbert ausgefouert.
Fritzi
Vun 2003 un huet et och a verschiddene Filmer eng Roll iwwerholl. Am Februar 2008 ass et bei der Fernseesendung "Das unglaubliche Quiz der Tiere" mam Frank Elstner dobäi gewiescht.
Amalia-Monument
D'Aweiung vum Monument war den 30. Oktober 1876. Et ass dat éischt Monument zu Lëtzebuerg, dat enger Fra opgeriicht gouf.
Fritzi
Säi leschten TV-Optrëtt war am Hierscht 2009 fir déi franséisch Déieresendung "30 millions d'amis" op FR3. D'Ausstralung am Januar 2010 huet et awer net méi erlieft.
Amalia-Monument
No enger Renovatioun vum Monument an enger Neigestaltung vun den Alentoure koum et den 21. Juni 2000 zu enger weiderer Aweiung bei där de Buergermeeschter Paul Helminger eng Ried gehalen huet.
Quecksëlwer-Cadmium-Tellurid
Quecksëlwer-Cadmium-Tellurid, op Englesch mercury cadmium telluride, ofgekierzt MCT, ass d'Bezeechnung fir eng ternär Hallefleederverbindung aus Cadmiumtellurid a Quecksëlwertellurid.
Gebrauch
MCT gëtt als Ausganksmaterial fir Infraroutsensoren agesat. E Beispill dofir ass d'High-Resolution Instrument vun der Raumsond Deep Impact. De Cadmiumundeel un Hg(1−x)CdxTe bestëmmt de Bandofstand an domat d'Wellelängtempfindlechkeet. Jee no Zesummesetzung kann domat d'Cut-off-Wellelängt verréckelt ginn. Bei 0 % Quecksëlwer (also CdTe) ass de Bandofstand maximal 1,5 eV.
Et gouf fir d'éischt am Joer 1958 vun enger Fuerschergrupp an England synthetiséiert. Opgrond vun der Linearitéit vum photoelektromagnéiteschen Effet vun der Magnéitfeldstäerkt kënnen Dënnfilm-Sensore vun dësem Typ och fir konstruktiv einfach Magnéitometer mat klenger Zäitkonstant agesat ginn.
Guy Rosen
De Guy Rosen, gebuer den 1. Juni 1977 an der Stad Lëtzebuerg, ass e lëtzebuergeschen Danzsportler.
Am Joer 2005 war hien zesumme mat senger deemoleger Danzpartnerin Viktoriya Fadina lëtzebuergesche Sportler vum Joer.
Am Joer 2011 war hien zesumme mat senger Danzpartnerin Anastasija Gorbachenko 6. op der Weltmeeschterschaft an de Latäin-amerikaneschen Dänz zu Lëtzebuerg.
Saint-Victor-sur-Arlanc
Saint-Victor-sur-Arlanc ass eng franséisch Gemeng am Departement Haute-Loire, an der Regioun Auvergne-Rhône-Alpes.
Albuquerque
Albuquerque ass déi bevëlkerungsräichst Stad am US-amerikanesche Bundesstaat New Mexico. Si läit ronn 1.600 Meter iwwer dem Mieresspigel am Zentrum vum Staat um Rio Grande. 2012 hat d'Stad ëm déi 555.000 Awunner a war domat déi 32.-gréisst Stad an den USA. An der Regioun herrscht Wüsteklima mat waarme Summeren a kale Wanteren
Albuquerque gouf 1706 als spuenesche kolonialen Ausseposte gegrënnt.
Carlo Pace (Fousballspiller)
De Carlo Pace, gebuer de 7. Abrëll 1978, ass e lëtzebuergesche Foussballspiller.
Tëscht dem 30. Mäerz am 7. September 2005 huet de Carlo Pace 4-mol fir déi lëtzebuergesch Foussballnationalekipp gespillt.
Hie schafft och als Léierkraaft am Süden.
Richtungswénkel
Gebräichlech Schreifweise fir de Richtungswénkel sinn t_A^E oder t_{A, E}. Dobäi bezeechent den Index A den ufankspunkt an den zweeten Index E den End- oder Zilpunkt.
Fir de Richtungswénkel an engem geodetesche Koordinatesystem, d. h. mat geodetesch positivem oder mathematesch negativem Dréisënn, gëllt follgend Bezéiung:
Bei der polarer Koordinateberechung aus kartesesche Koordinaten muss de Quadrant beuecht ginn, an deem de Richtungswénkel läit. Dozou eegent sech d'Funktioun :
Swetlana Bubnenkowa
D'Swetlana Jurjewna Bubnenkowa (Светлана Юрьевна Бубненкова), gebuer den 2. Januar 1973 zu Ijewsk, ass eng russesch Vëlossportlerin. Si fiert fir d'Ekipp Fenixs.
2002 hat si de Giro fir Damme gewonnen.
Lucas Housse
De Lucas Housse gebuer den 11. Dezember 1820 an der Stad Lëtzebuerg, an och do gestuerwen den 13. Dezember 1870 war e lëtzebuergeschen Zivilingenieur am Déngscht vun der Bauverwaltung.
Gréiwemaacher huet hien zum Éiereningenieur ernannt, a fir seng verdéngschtvoll Aarbechten, krut hie vu Preisen de Kinnekleche Krounenuerden.
Canton d'Orthez et Terres des Gaves et du Sel
De  ass eng franséisch administrativ Andeelung an den Arrondissementer Pau an Oloron-Sainte-Marie, am Departement Pyrénées-Atlantiques an der Regioun Nei-Aquitaine.
Canton de Nive-Adour
De  ass eng franséisch administrativ Andeelung am Arrondissement Bayonne, am Departement Pyrénées-Atlantiques an der Regioun Nei-Aquitaine.
Sembadel
Sembadel ass eng franséisch Gemeng am Departement Haute-Loire, an der Regioun Auvergne-Rhône-Alpes.
Gibraltar vum Norden
Gibraltar vum Norden ass en historesche Spëtznumm fir d'Stad Lëtzebuerg, dee sech op d'Festung Lëtzebuerg bezitt, an hir Roll an der Kontroll vun der lénkser Rhäinsäit tëscht Frankräich an Däitschland. D'Analogie zu Gibraltar kënnt dohier, well dëst och eng Festung war, déi d'westlecht Mëttelmier kontrolléiert huet, an déi d'Spuenier de Britten net ofhuele konnten.
Virum allem am 17. an 18. Joerhonnert gouf d'Festung ëmmer nees ausgebaut a moderniséiert.
D'Wichtegkeet vun der Festung, am Spannungsfeld tëscht Frankräich a Preisen gouf nach eng Kéier 1866 bei der Lëtzebuerg-Kris däitlech, wéi et, am Sträit, wien d'Festung kontrolléiere géif, bal zum Krich tëscht deenen zwee Länner komm ass. Fir dat ze verhënneren, gouf 1867 am Traité vu London verlaangt, datt d'Festung Lëtzebuerg ofgerappt a Lëtzebuerg fir ëmmer neutral sollt ginn.
De Begrëff gouf duerch dem Arthur Herchen säi Manuel d'Histoire nationale (9 Editiounen tëscht 1918 an 1972) markéiert. Och de Jean-Pierre Koltz huet de Begrëff a senge Publikatioune gebraucht.
Fräi Sozial Alternativ
D'Fräi Sozial Alternativ bis den 13. Juni 2018 Fräi Ökologesch Demokratesch Partei, ass eng lëtzebuergesch Partei, déi den 2. September 2016 zu Esch-Uelzecht ënner dem Numm Fräi Ökologesch Demokratesch Partei gegrënnt gouf. D'Iddi fir eng nei alternativ gréng Partei goung op de Ronald Mordiconi, Steve Melmer, Jacqueline Alf a Mirella Sabbatini zeréck.
Bei enger Statutenännerung den 13. Juni 2018 gouf den Numm op Fräi Sozial Alternativ geännert.
Geschicht
Op der éischter Generalversammlung, den 2. September 2016, gouf de Ronald Mordiconi zum Nationalpresident gewielt. Den 1. Abrëll 2017 goufen op der Websäit vun der FÖDP d'Statuten an de Programm vun der Partei publizéiert. Mam Austrëtt vum Nationalpresident Mordiconi den 10. Juni 2018, gouf d'Websäit ofgeschalt.
De 14. November 2019 huet de Veräi sech wéinst "Verschwendung von Ressourcen und Zeit" opgeléist.
Wollefsgrouf (Biekerech)
D'Wollefsgrouf ass eng archeologesch Plaz mat enger Wollefsgrouf, an der Gemeng Biekerech.
Se läit am Bësch, op enger Knupp tëschent den Uertschaften Habscht, Huewel, Elweng, Schweech a Simmer.
Sou Wollefsgrouwe goufen zanter dem Mëttelalter bis an d'Neizäit ugeluecht, fir Wëllef dran ze fänken. Et ware Falen, déi aus engem déiwe Lach bestoungen, dat zougedeckt war, an op dat e Lackfudder geluecht gouf, fir d'Déier unzelackelen.
Déi hei ass 5 op 7 Meter grouss. Wéi déif se war, oder wéi al se ass, muss eng archeologesch Analys erausfannen.
D'Wollefsgrouf bei Biekerech ass déi eenzeg erhalen am Land. Dofir gouf se den 11. Abrëll 2018 op den Zousazinventaire vun de klasséierte Gebaier an Objeten agedroen.
Die bitteren Tränen der Petra von Kant
Die bitteren Tränen der Petra von Kant ass en däitsche Film vum Rainer Werner Fassbinder aus dem Joer 1972. Et qss eng Adaptatioun vum Fassbinder sengem Theaterstéck mam selwechten Titel aus dem Joer virdrun.
Ëm wat geet et am Film?
Déi räich Petra von Kant lieft mat hirer Sekretärin an enger Luxusvilla zu Bremen. Duerch eng Frëndin léiert si déi jonk Karin kennen. Si verléift sech an d'Karin a geet zesumme mat hir wunnen. Déi Liaisoun hält net laang, d'Karin an d'Petra kréie Sträit an d'Karin verléisst d'Petra. Fir sech ze tréischte fänkt d'Petra un ze drénken…
Soss
2022 huet de François Ozon eng fräi Adaptatioun vum Film, mam Titel Peter von Kant, realiséiert.
Promontorium Kelvin
Direkt südlech vum Promontorium Kelvin, um Bord vum Mare Humorum läit den 78 Kilometer laange Terrainsofbroch Rupes Kelvin, deen nom Biergvirspronk genannt gouf.
D'Koordinate vum Kap Kelvin sinn: 26° 54′ S, 33° 30′ W.
De Promontorium Kelvin gouf 1935 nom Lord Kelvin genannt.
Serge de Waha
De Serge de Waha, gebuer den 1. Januar 1959 an der Stad Lëtzebuerg, ass e lëtzebuergesche Fotokënschtler a Konschterzéier.
Hien huet vun 1979 bis 1980 op der Freie Kunstschule Stuttgart a vun 1980 bis 1986 Konschterzéiung op der Staatliche Akademie der Bildenden Künste Stuttgart gemaach. Hien huet ausserdeem vun 1981 bis 1985 Geschicht op der Universität Stuttgart studéiert.
Varennes-Saint-Honorat
Varennes-Saint-Honorat ass eng franséisch Gemeng am Departement Haute-Loire, an der Regioun Auvergne-Rhône-Alpes.
Milben
Milben (Acari) sinn eng Ënnerklass vun de Spannendéieren (Arachnida) am Stamm vun den Arthropoden. Mat ronn 50.000 bekannten Aarten a 546 Familljen sinn d'Milben déi Grupp vu Spannendéiere mat deene meeschten Aarten.
Charakteristiken
Déi klengst Milbe si just 0,1 Millimeter grouss, wärend d'Zecken, bei deenen d'Weibercher vollgesuckelt bis zu 3 cm déck kënne ginn, déi gréisst sinn. Si hunn, wéi d'Wiefspannen, aacht Been, och wann hir Larv der dacks just 6 huet.
Et gëtt Milben, déi lieweg Déiere joen, wärend anerer blann sinn. .
Habitater
Milbe gëtt et a ville Liewensraim. Ronn d'Hallschent vun de bekannten Aarte liewen am Buedem, wou bei gudde Konditiounen honnertdausend Milbe pro Quadratmeter Plaz an ze Friesse fannen. Et gëtt der och, déi méi aussergewéinlech Habitater hunn, wéi d'Longe vun Afen, d'Nueslächer vu Vullen, oder d'Tracheenëffnunge vun Insekten. Och déi meescht Mënschen hu Milben, z. B. bei den Hoerwuerzele vun de Wimperen. D'Waassermilben (Hydrachnidia), mat ronn 5000 Aarten, liewen haaptsächlech am Séisswaasser awer och an am Mier.
Kascht
Jee no Aart ernieren d'Milbe sech vun Déieren, déi se fänken, vu Planzen oder Pilzen, oder awer vun doudegen Déieren oder Tissu, deen ofgestuerwen ass (wéi z. B. Hautzellen). Et gëtt och vill Milben, déi als Parasitte liewen.
Milben als Krankheetsverursaacher
Erkrankungen duerch Milbe ginn Acariose genannt.
Besonnesch d'Hausstëbsallergie kënnt bei Allergiker dacks vir; si gëtt duerch d'Exkrementer vun der Hausstëbsmilb ausgeléist.
Bei Hunnegbeie provozéiere verschidde Milben, wéi z. B. d'Varroamilb déi sougenannt Varroose, déi ganz Beievëlker schwächt an ausstierwen deet.
Aner Milbenaarte kënnen duerch hiert Bäisse Fleckféiwer, Rickettsipouken, Tularämie an d'Saint-Louis-Enzephalitis iwwerdroen. D'Vertrieder vun der Ënneruerdnung vun den Zecke kënne beim Bluttsuckele geféierlech Krankheeten iwwerdroen, wéi d'viral Meningite d'Krim-Kongo-Féiwer, Fleckféiwer oder d'Borreliose.
Notzwierkung
Vill Raubmilbe gi vum Mënsch als nëtzlech ugesinn, well se Schädlingen an der Landwirtschaft an am Gaardebau verdillegen. Dofir ginn s'alt an Zären ënner kontrolléierte Bedingunge geziicht. Eng bestëmmt Aart (Thyroplyphus siro, virdrun: Tyroglyphus casei) gëtt als Notzdéier geziicht, fir bei der Produktioun vu Milbekéis ze "hëllefen".
Systematik
Déi sechs Uerdnunge vun de Milbe ginn an zwou Iwweruerdnungen zesummegefaasst:
Canton d'Oloron-Sainte-Marie-1
De  ass eng franséisch administrativ Andeelung am Arrondissement Oloron-Sainte-Marie, am Departement Pyrénées-Atlantiques an der Regioun Nei-Aquitaine.
Syndicat pour la création d'un parc naturel dans la région du Mullerthal
De Syndicat pour la création d'un Parc Naturel dans la région du Mullerthal, kuerz Syndicat Mullerthal, ass en interkommunale Syndikat mam Zweck fir d'Entwécklung vum Raum, deen duerch den Territoire vun de Membergemenge gebilt gëtt, virunzedreiwen a fir d'Initiativ vun der Grënnung vun engem Naturpark ze huelen.
Allègre
Allègre ass eng franséisch Gemeng am Departement Haute-Loire, an der Regioun Auvergne-Rhône-Alpes.
Syndicat pour la création d'un parc naturel dans la région du Mullerthal
De Sëtz vum Syndikat ass zu Iermsdref an der Ärenzdallgemeng.
Geschicht
De Syndicat Mullerthal gouf duerch de Groussherzoglechen Arrêté vum 27. Oktober 2009 erlaabt. Matgrënner vum Syndikat ware sengerzäit déi 14 Gemenge Bäerdref, Bech, Beefort, Fëschbech, Fiels, Hiefnech, Iechternach, Iermsdref, Konsdref, Miedernach, Mompech, Noumer, Rouspert, a Waldbëlleg. No der Fusioun vun der Gemengen Iermsdref a Miedernach zu der Ärenzdallgemeng, sinn nach 13 Gemengen Member am Syndicat Mullerthal.
Die Ehe der Maria Braun
Die Ehe der Maria Braun ass en däitsche Film vum Rainer Werner Fassbinder aus dem Joer 1979.
Ëm wat geet et am Film?
Am Joer 1943 bestit d'Maria sech mam Zaldot Hermann Braun, deen awer erëm direkt zeréck un d'Front muss. Nom Krich kéint d'Noriicht den Hermann wier gefall. D'Maria versicht sech elo eleng duerch d'Liewen ze schloen. Si schafft an enger Bar a fänkt eng Bezéiung mam Bill, engem schwaarzen US-amerikaneschen Zaldot un. Dem Maria säi Mann war awer net dout, hie kënnt no laanger Zäit aus der Krichsgefaangeschaft zeréck…
Canton d'Oloron-Sainte-Marie-2
De  ass eng franséisch administrativ Andeelung am Arrondissement Oloron-Sainte-Marie, am Departement Pyrénées-Atlantiques an der Regioun Nei-Aquitaine.
De Läb
De Läb ass eng lëtzebuergesch Hip-Hop a Rap-Band aus dem Süde vum Land. Si gouf am Summer 2006 vun 3 jonke Minettsdäpp an d'Liewe geruff an hat 2007 hiren éischte Concert.
An der Grënnungsformatioun waren de Corbi (Rap a Beats), den David Fluit (Rap, Beats & Scratches) an de Spenko (Beats & Scratches). Déi aktuell (Stand 2020) Besetzung besteet nieft den 2 Frontmänner Corbi an David Fluit, aus dem DJ Funkstarr, dem Bassist René Däiwelskärel Macri, dem Benoît Martiny op den Drums, dem Saxophonist Georges Sadeler an dem Michel Lopes um Keyboard. Alleguer si s'och verantwortlech fir déi eng oder aner Kompositioun.
Geschicht
Nom hirem éischte Concert de 7. Juli 2007 um Dudelange On Wheels Skate Contest ass de selwechten Dag hir éischt EP erauskomm. Dat Joer ass hir éischt Radiosingle mam Titel 8 Buschtawen um Eldoradio gelaf.
Wärend 3 Joer ware s'an enger klassescher MC-DJ-Formatioun op de Bünen ënnerwee, bis se 2010 zu der éischter Hip Hop-Liveband vu Lëtzebuerg mutéiert sinn a real Museker mat u Bord geholl hunn. An dem Joer ass och hir vun der Zeen ëmstridde Single On se Biitsch (eng Reprise vum Fausti Song), op de Radioe gelaf. Dat Lidd ass am Kader vun der Kompilatioun Planet Lëtzebuerg Reloaded entstanen. Zousätzlech dozou, waren de Corbi an David Fluit am Oktober 2010 ënner dem Projet Brach mat de Beatmaker Tim Lecomte (och bekannt als Loose Body Parts) a Fred Baus (och bekannt als Airstrip One) selektionéiert ginn, fir op der Weltausstellung am Lëtzebuerger Pavillon zu Shanghai ze spillen.
Den 20. Mai 2011 gouf hiren éischten Album D'Stëbslong am Club-Sall vun der Rockhal virgestallt, wouvun d'Titelen De Läbdance, Den Dag vun der oppener Dier (Loose Body Parts Re-Vive) an Loss dech goen (feat. Sascha Ley) um Radio ze héiere war. Am nämmlechte Joer si s'och mam OPL, am Kader vun der Fête de la Musique opgetrueden.
Dono hunn "déi fäin Drecksäck aus dem Minett" keng Bün méi ausgelooss, bis se de 5. Abrëll 2013 hiren zweeten Opus, am Rockhal Club, presentéiert hunn. Op dëser Plack sinn hir bis lo gréisst Radiohitten, wéi den Häppy Hippokrit (feat. Maxime Bender) an De stolze Bauer (feat. Yves Schmartz), déi bal keng Radiorotatioun verpasst hunn.
No enger méi laanger Paus, koum dunn den 28. Oktober 2016 den drëtten Album vun de Läb mam Titel Kale Bauer, op de Maart. Am nämmlechte Joer ass och d'Lidd Alles Easis vum Eldoradio als hir éischt Single ernannt ginn, nodeems se de Videoclip dovun ouni grouss Ukënnegung erausbruecht haten. D'Songs Wuarm Gedanken a Verännerung vs. Stëllstand, kruten uschléissend och hiren Airplay.
2017 gouf, am Kader vum 10-järegen Anniversaire vun der Band, De Läb Orchästra, en 19-käppegen Orchester, zesummegestallt. E war och Headliner um Food For Your Senses 2017, an huet dat Joer drop de Clubsall vun der Rockhal ausverkaaft. Zu dëser aussergewéinlecher Feier hunn se och hir drëtt EP, mam Numm Dekäd ënnert d'Vollek bruet, wouvun d'Single Dispens op de Radiostatiounen ze fanne war.
Am Mäerz 2023 gouf hir véiert EP mam Titel Ween ass am Haus (Gemaach) ?! an der Kulturfabrik presentéiert.
De Läb huet bis ewell (Stand 2023) ënner anerem dräimol um Rock-A-Field gespillt, wéi och siwemol um Food For Your Senses, verschiddene Podiume vun der Fête de la Musique, dem E-Lake Festival, dem Rock um Knuedler, dem Terres Rouges Festival, dem Mess for Masses an nach vill anerer. Woubäi een och ernimme kann, datt De Läb säit hirem éischten Optrëtt um e-Lake Festival 2010, bis haut nach all Joer do opgetrueden ass.
Si sinn och als Virgrupp vu Vedetten opgetruede wéi de Snoop Dogg, Cypress Hill feat. Mix Master Mike, KRS-One, IAM, Guru's Jazzmatazz (Guru vu Gang Starr), Talib Kweli (Black Star, Reflection Eternal), The Four Owls, Fanta 4 & Thomas D (Fanta 4), Yarah Bravo an nach ville méi.
Stil
Hire Stil kann een als bewosste Rap (Conscious Rap) bezeechnen. Als Basis fënnt een de Klang vum Boom Bap aus der gëllener Ära vum Hip Hop (90's Golden Era Hip Hop) erëm a si verkierperen déi nei Schoul mat der Astellung vu gëschter. Hir Lyrics hunn gréisstendeels e gesellschaftskriteschen Hannergrond, ëmmer begleet vun engem gudden Hauch Ironie a Sarkasmus. Hir Soundfaarf ass vu Samples beaflosst, déi si dacks vu Schallplacken huelen, ëfters aus den 1960er an 1970er Joren, aus Museksgenrë wéi dem Jazz, Funk, Soul, Library Music, B-Movie Soundtracks an nach villem méi.
La Chapelle-d'Aurec
La Chapelle-d'Aurec ass eng franséisch Gemeng am Departement Haute-Loire, an der Regioun Auvergne-Rhône-Alpes.
Terroir Moselle
Terroir Moselle ass eng international Initiativ fir d'Muselgéigend a besonnesch hir Wäiner, dat vun Toul bis Koblenz, besser bekannt ze maachen an de Verkaf ze fërderen.
De Projet benotzt e Label, deen awer kee Qualitéitslabel ass, mä nëmmen d'Géigend duerstelle soll. Et ass jiddwer Wënzer fräigestallt de Label ze benotzen oder net.
De Label besteet aus engem geschwongenem 'M' mat, drënner, dem Text Terroir Moselle.
Zuelen
Et gëtt eng 10.500 ha Wéngerten an der franséisch-lëtzebuergesch-däitscher Muselgéigend, dovun 180 ha a Loutrengen, 1350 ha zu Lëtzebuerg, 110 ha am Saarland an 8.880 ha a Rheinland-Pfalz.
Et gëtt eng 4000 Wënzerbetriber an der Muselgéigend tëscht Toul a Koblenz, dovu 55 a Loutrengen, 500 zu Lëtzebuerg, 33 am Saarland an 3379 a Rheinland-Pfalz.
Am Gebitt vun Terroir Moselle gëtt et 229 Wënzeruertschaften, dovun 31 a Loutrengen, 22 zu Lëtzebuerg, 4 am Saarland an 172 a Rheinland-Pfalz. ,
Historique
De Projet Terroir Moselle, deen 2010 ageleet gouf, ass eng Initiativ vun de Wäibauverbänn, touristeschen Organisatiounen, Acteuren aus dem kulturelle Beräich an de Leader-Gruppen aus de Muselgéigenden a Frankräich, Lëtzebuerg an Däitschland.
De Logo,deen aus engem geschwongenem 'M' besteet, gouf de 26. Juli 2012 am Wäibauinstitut zu Réimech offiziell virgestallt.
Auto Moto
Auto Moto ass eng lëtzebuergesch Zäitschrëft, déi zanter Oktober 1990 als Bäilag zur Dageszeitung Luxemburger Wort eemol am Mount verdeelt gëtt. Se gëtt an der Imprimerie Saint-Paul gedréckt.